

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_\_\_\_\_\_ година***

***С к о п ј е***

***ЗАПИСНИК***

***од Сто дваесет и шестата седница на Управниот одбор на***

***Фондот за здравствено осигурување на Република Северна Македонија,***

*одржана на 6 октомври 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *проф. д-р Јадранка Дабовиќ Анастасовска, претставник на осигурениците   – член;*
* *д-р спец. д-р сци. Тања Дејаноска, претставник на стопанствениците – член;*

***Отсутни членови на Управниот одбор:***

* *д-р Арбен Љабеништа, претставник од Министерството за здравство – заменик на претседателот;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Фатон Ахмети Mr.sc., MBA, директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 5, 6 и 11);*
* *Јасминка Смилевска, директор на правниот сектор (учествуваше во работата по точките 7 и 8);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Дејан Николовски. Утврди дека се присутни четири членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

1. *Предлог за утврдување референтни цени на здравствени услуги;*
2. *Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија;*
3. *Предлог за донесување на одлуки за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;*

# Предлог за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на специјалистичко – консултативната здравствена заштита за 2022 година;

1. *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
2. *Разгледување на приговор од ПЗУ Специјална болница по офталмологија „Д-р Серафимоски“;*
3. *Разгледување на одговорот на министерот за здравство по барањето за давање согласност на Правилникот за дополнување на Правилникот за начинот на плаќањето на здравствените услуги во примарната стоматолошка здравствена заштита;*
4. *Предлог за донесување на Одлука за изменување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство;*
5. *Предлог за донесување Правилник за изменување и дополнување на Правилникот за критериумите за склучување на договори и начинот на плаќање на здравствените услуги на приватните здравствени установи кои вршат болничка здравствена заштита;*
6. *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала;*
7. *Разгледување на Извештајот од финансиски контроли на јавни здравствени установи за периодот од 1.1.2021 до 31.12.2021 година;*

# Разно.

*По изложувањето на претходно доставениот предлог - дневен ред, наведе дека ќе биде поделен дополнителен материјал кој се однесува на точката 5 - Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година, како и дека од Фондот е поднесен материјал за нова точка, со која се предлага да се дополни дневниот ред: Предлог за дополнување на Планот за јавни набавки за 2022 година на Фондот за здравствено осигурување на Република Северна Македонија.*

*Директорката Филиповска Грашкоска објасни дека материјалот за дополнителната точка е неопходно да се разгледа на денешната седница затоа што е поврзан со снабдувањето на Фондот со електрична енергија.*

*Управниот одбор едногласно го прифати предлогот за дополнување на дневниот ред со точката Предлог за дополнување на Планот за јавни набавки за 2022 година на Фондот за здравствено осигурување на Република Северна Македонија.*

*Потоа претседателот праша дали има и други предлози за дополнување на дневниот ред.*

*Бидејќи не беа дадени други предлози за дополнување на дневниот ред, Управниот одбор за Сто дваесет и шестата седница едногласно го утврди следниот*

***Д Н Е В Е Н Р Е Д***

1. *Предлог за утврдување референтни цени на здравствени услуги;*
2. *Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија;*
3. *Предлог за донесување на одлуки за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;*

# Предлог за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на специјалистичко – консултативната здравствена заштита за 2022 година;

1. *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
2. *Разгледување на приговор од ПЗУ Специјална болница по офталмологија „Д-р Серафимоски“;*
3. *Разгледување на одговорот на министерот за здравство по барањето за давање согласност на Правилникот за дополнување на Правилникот за начинот на плаќањето на здравствените услуги во примарната стоматолошка здравствена заштита;*
4. *Предлог за донесување на Одлука за изменување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство;*
5. *Предлог за донесување Правилник за изменување и дополнување на Правилникот за критериумите за склучување на договори и начинот на плаќање на здравствените услуги на приватните здравствени установи кои вршат болничка здравствена заштита;*
6. *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала;*
7. *Разгледување на Извештајот од финансиски контроли на јавни здравствени установи за периодот од 1.1.2021 до 31.12.2021 година;*
8. *Предлог за дополнување на Планот за јавни набавки за 2022 година на Фондот за здравствено осигурување на Република Северна Македонија;*

# Разно.

*Потоа се пристапи кон разгледување на точките на дневниот ред.*

*Пред започнување на работата по првата точка на дневниот ред, во салата за состаноци влезе и во работата на седницата се вклучи Тања Дејаноска. На тој начин, Управниот одбор продолжи да работи со кворим од пет членови.*

***ТОЧКА 1 -*** *Предлог за утврдување референтни цени на здравствени услуги*

*Објаснување на предлогот, кој се однесува на здравствената услуга трансплантација на срце, даде директорката Филиповска Грашкоска. Наведе дека предлогот е подготвен од комисијата за референтни цени на Фондот а врз основа на барањето на Универзитетската клиника за државна кардиохирургија, кое е составен дел на работниот материјал за оваа точка од дневниот ред. Согласно предлогот, важечката референтна цена на услугата е 720.981 денари а предлогот е да се утврди во висина од 2.349.500 денари.*

*Тања Дејаноска праша дали при утврдувањето на цената е спроведена истата постапка што Фондот ја спроведува кога станува збор за плаќања во приватното здравство, односно дали е барано мислење од Министерството за здравство.*

*Директорката Филиповска Грашкоска појасни дека постапката за утврдување на референтни цени е утврдена со законот и општите акти на Фондот и дека во согласност со нив, одлуките со кои се утврдуваат референтни цени на здравствени услуги се упатуваат на министерот за здравство заради давање согласност.*

*Тања Дејаноска праша од каде ќе бидат обезбедени средствата за зголемената цена на услугата, и дали не треба и за неа, како за капитацијата на избраните лекари, да се бараат дополнителни средства од Владата. Ова, имајќи во вид дека со алоцирање повеќе средства во јавното здравство, се намалуваат средствата за приватното.*

*Директорот Ахмети објасни дека средствата ќе се обезбедат од оние наменети за јавното здравство како и дека, со новата цена нема да се зголеми надоместокот на клиниката каде се извршува услугата, туку ќе се утврди реална цена по која ќе се фактурира.*

*Во дискусијата се вклучија и Љубиша Каранфиловски и Димитар Димитриевски, при што се истакна дека трансплантацијата на срце е процедура со голема сложеност за која актуелната референтна цена е навистина мал.*

*По исцрпувањето на дискусијата, се пристапи кон гласање. За донесување на одлуката гласаа Дејан Николовски, Љубиша Каранфиловски, Димитар Димитриевски и**Јадранка Дабовиќ Анастасовска, додека Тања Дејаноска се воздржа од гласање.*

*На тој начин, Управниот одбор со мнозинство на гласови ја донесе предложената*

***Одлука***

***за изменување и дополнување на Одлуката за утврдување на референтни цени за болничката здравствена заштита за акутни случаи***

*со која се утврди новата референтна цена за здравствената услуга трансплантација на срце.*

***ТОЧКА 2 -*** *Предлог за донесување Правилник за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија*

*Во рамките на оваа точка на дневниот ред, откако директорката Филиповска Грашкоска објасни дека предлогот се однесува на утврдување на висината на платите за работните места кои до сега не беа посебно издвоени, што беше сторено со Правилникот за систематизација донесен на седницата одржана во јули оваа година, Управниот одбор едногласно го донесе предложениот*

***Правилник***

***за изменување и дополнување на Правилникот за утврдување на висината на платите на работниците во Фондот за здравствено осигурување на Република Северна Македонија***

*со кој се утврди висината на платите за две работни места.*

***ТОЧКА 3 -*** *Предлог за донесување на одлуки за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година*

*Во врска со третата точка на дневниот ред, директорката Филиповска Грашкоска наведе дека таа е една од честите точки на дневниот ред и дека овојпат во неа се вклучени повеќе предлози. Предлозите се однесуваат на утврдување, односно изменување на договорните надоместоци на здравствени установи од специјалистичко – консултативната стоматолошка здравствена заштита од дејностите орална хирургија, ортодонција и протетика по неколку основи.*

*Тања Дејаноска наведе дека здравствените установи трпат загуби поради долгата постапка за утврдување на надоместоците.*

*Директорката Филиповска Грашкоска одговори дека стручната служба работи на поедноставување на постапката, односно на измени на актите со кои постапката би се поедноставила, додека директорот Ахмети наведе оти и во сегашните услови, не може да се рече дека постапката трае долго и дека здравствените установи поради тоа се оштетени.*

*Потоа, согласно предлозите, Управниот одбор донесе* ***седум******одлуки за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година.***

*Со одлуките се утврди висината на договорниот надоместок за три здравствени установи на кои министерот за здравство им издал решение за работа во мрежата на здравствени установи, за една здравствена установа со која Фондот склучил договор за обезбедување здравствени услуги, за една здравствена установа кај која дошло до промена на бројот на тимови со кои ја извршува дејноста и за две здравствени установи со кои е раскинат договорот.*

***ТОЧКА 4 -*** *Предлог за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на специјалистичко – консултативната здравствена заштита за 2022 година*

*Директорката Филиповска Грашкоска објасни дека и овој предлог, како и предлогот од претходната точка, се однесува на утврдување на надоместоците за здравствени установи кои добиле решение за работа во мрежата на здравствени установи или со кои Фондот веќе склучил договор.*

*По објаснувањето, Управниот одбор едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година***

*со која се утврди висината на договорниот надоместок за една здравствена установа на која министерот за здравство и издал решение за работа во мрежата на здравствени установи, и*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната здравствена заштита за 2022 година***

*со која се утврди висината на договорниот надоместок за една здравствена установа со која Фондот склучил договорот.*

***ТОЧКА 5 -*** *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година*

*Воведно излагање за предлогот даде директорката Филиповска Грашкоска, наведувајќи дека измените следуваат по ребалансот на буџетот на Фондот, со кои се обезбедени повеќе средства за јавните здравствени установи. Потоа, детално објаснување на предложените измени даде Миле Сугарев. Во објаснувањето детално се осврна на сите основи за кои се предлагаат измените на договорните надоместоци а кои се прикажани во табеларниот приказ на работните материјали што се однесуваат за оваа точка на дневниот ред (за долгови на јавните здравствени установи, за долгови спрема заеднички служби, за дополнително ангажирани здравствени работници со договор за дело, за ангажирани здравствени работници на пробна работа во здравствените домови, за исплата на плати поради промена на колективен договор со трансформација на институт во универзитетска клиника, за опремување на поликлиника на здравствениот дом Скопје).*

*По објаснувањето, дискутираа членовите на Управниот одбор при што изнесуваа свои согледувања и поставуваа прашања на кои одговори и дополнителни објаснувања даваа Миле Сугарев и директорите Филиповска Грашкоска и Ахмети.*

*Во дискусијата зедоа учество Љубиша Каранфиловски, Тања Дејаноска и Јадранка Дабовиќ Анастасовска. Се дискутираше за тоа дали во висината на прикажаните долгови е вклучена и камата, каква е структурата на долговите на јавните здравствени установи, како и од каде е планирано да се обезбедат средствата за зголемување на надоместоците и какви последици би имало доколку тие средства не се одобрат.*

*Миле Сугарев наведе дека средста има во буџетот на Фондот, како и дека прикажаните долгови се пресметани врз основа на прокнижените фактури, без камата. Во однос на структурата на долговите наведе дека околу две третини се однесуваат на долгови за струја и други режиски трошоци, како и на лекови. Доколку средствата не се одобрат, последиците би биле, недостаток на средства за работа, потоа тужби од доверителите што може да доведе до блокирани сметки и невозможност да се даваат услуги на осигурениците. Наведе и дека со ребалансот на буџетот, Фондот добил средства за намалување на долговите на јавното здравство по одделни основи, а истакна и дека Фондот контролирал а и понатаму ќе контролира за што се користат средствата што им се одобруваат на јавните здравствени установи.*

*Потоа директорката Филиповска Грашкоска го објасни и дополнителниот материјал поделен пред седницата кој се однесува на оваа точка од дневниот ред. Согласно предлогот содржан во материјалот, треба да се намали договорниот надоместок на Центарот за јавно здравје од Скопје, поради високиот износ на средства остварен од сопствени приходи.*

*По објаснувањата, Тања Дејаноска истакна оти смета дека товарот од лошото менаџирање со јавните здравствени установи не треба да паѓа на товар на средствата на Фондот, кои се средства наменети на осигурениците, односно за здравствени услуги за нив. Долговите кои се создаваат поради лошо менаџирање треба да ги презема Владата а не Фондот. Поради тоа и нема да ја поддржи одлуката.*

*Потоа, бидејќи дискусијата беше исцрпена, се пристапи кон гласање. За донесување на одлуката гласаа Дејан Николовски, Љубиша Каранфиловски, Димитар Димитриевски и**Јадранка Дабовиќ Анастасовска, додека Тања Дејаноска гласаше против.*

*На тој начин, Управниот одбор со мнозинство на гласови ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2022 година***

***ТОЧКА 6 -*** *Разгледување на приговор од ПЗУ Специјална болница по офталмологија „Д-р Серафимоски“*

*Во рамките на точката 6 на дневниот ред, Управниот одбор го разгледа приговорот на Специјалната болница по офталмологија „Д-р Серафимоски“ кој се однесува на известувањето добиено од Фондот за намалување на средствата што ќе и бидат исплатени за дадените услуги, поради надминување на полугодишниот надоместок утврден за болницата. По приговорот на болницата, стручната служба на Фондот подготви и одговор, кој исто така беше разгледуван на седницата.*

*Обајснување за спорниот однос даде Миле Сугарев, наведувајќи дека приговорот на болницата не е оправдан, од причина што начинот на давање на услугите како и фактурирањето и плаќањето за нив е уредено со општите акти и договорот склучен со Фондот. Здравствените установи се обврзани да се придржуваат кон правилата утврдени во нив.*

*Потоа членовите на Управниот одбор дискутираа, при што се постави и прашање дали зголемениот обем на услуги може да е резултат на помалиот обем во мината година поради состојбата со COVID-19, како и дали доколку би се платиле намалените средства би се надминал годишниот надоместок на болницата.*

*Миле Сугарев и во однос на тие прашања одговори дека правилата за начинот на извршување на услугите во текот на годината, нивното фактурирање, времето кога може да се извести за очекувано надминување на надоместокот и другите прашања за односите на Фондот со здравствената установа се уредени со општите акти и договорот, на начин кој е во согласност со потребите на осигурениците но и на интересите на Фондот и здравствените установи. Тие правила не дозволуваат да се одговори позитивно на приговорот на специјалната болница.*

*По ова, дискусијата за точката 6 на дневниот ред беше исцрпена и Управниот одбор едногласно донесе*

***Заклучок:*** *Се усвојува објаснувањето на стручната служба на Фондот и приговорот на Специјалната болница по офталмологија „Д-р Серафимоски“ се одбива.*

***ТОЧКА 7 -*** *Разгледување на одговорот на министерот за здравство по барањето за давање согласност на Правилникот за дополнување на Правилникот за начинот на плаќањето на здравствените услуги во примарната стоматолошка здравствена заштита*

*Во рамките на точката 7, Управниот одбор го разгледа одговорот на министерот за здравство по повод ургенцијата на Управниот одбор по барањето за давање согласност на Правилникот за дополнување на Правилникот за начинот на плаќањето на здравствените услуги во примарната стоматолошка здравствена заштита, донесен на седницата одржана на 25 февруари 2021 година.*

*Според одговорот на министерот, со правилникот за кој е побарана согласност, се исклучуваат материјалните трошоци од надоместокот/капитацијата што Фондот ја исплатува на здравствените установи од примарната стоматолошка здравствена заштита и тоа за сите здравствени услуги кои се опфатени стоматолошка здравствена заштита. Оттаму, се поставува прашање што ќе опфаќа надоместокот/капитацијата што во иднина ќе го плаќа Фондот, односно дали тоа ќе биде надоместок само за делот на платите и општите трошоци на работењето на здравствените установи од примарната стоматолошка здравствена заштита. Министерот смета дека со предложениот правилник се намалуваат правата на осигурениците, како што се тие утврдени со законот, односно со системот на здравственото осигурување, така што наместо да партиципираат во вкупните трошоци на здравствените услуги, се ставаат во позиција во целост да ги плаќаат. Покрај наведеното, министерот предлага, Фондот да ја разгледа финансиската оправданост и можност за зголемување на износот на надоместокот, односно капитацијата што ја плаќа на здравствените установи од примарната стоматолошка здравствена заштита, како и можноста за разумно зголемување на износот на учеството со лични средства на осигурените лица во вкупните трошоци на здравствените услуги за лекување на устата и забите. На крајот, министерот дава и предлог да се прошири на обемот на здравствените услуги од примарната стоматолошка здравствена заштита, со апликација на анестезија и ендодонска терапија со машинска обработка и оптурација на канали.*

*Потоа се разви дискусија во која зедоа учество Јадранка Дабовиќ Анастасовска, Тања Дејаноска, директорката Филиповска Грашкоска и Јасминка Смилевска.*

*Тања Дејаноска наведе дека стоматолозите подолго време укажуваат на недостатокот на цени и потребата за нивно формирање а Јасминка Смилевска наведе дека за тоа е потребно најпрвин да извршат измени во Законот за здравственото осигурување.*

*По исцрпувањето на дискусијата, во врска со одговорот на министерот за здравство, не беа донесени посебни одлуки или заклучоци.*

***ТОЧКА 8 -*** *Предлог за донесување на Одлука за изменување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство*

*Предлогот го објасни Јасминка Смилевска, наведувајќи дека измената на одлуката се состои во утврдување на нов образец на Предлогот за упатување на лекување во странство. Новиот образец има содржина поинаква од досегашниот и во него сега се предвидува да се вклучат повеќе податоци за здравствената состојба на лицето кое се упатува на лекување во странство, направените испитувања и анализи врз основа на кои се дава предлогот за упатување на лекување, како и опис на преземени медицински и терапевтски постапки при неговото лекување во земјата. Доколку се работи за трансплантација на орган, се наведува името и презимето на дарителот, неговото сродство со осигуреникот, потоа дали осигуреникот боледува од други дополнителни заболувања или инфекции. Покрај тоа, нагласено е и дека со издавањето на предлогот за упатување на лекување во странство, конзилиумот тврди дека се исцрпени сите можности за лекување во земјата, а со упатување на лекување во странство постои можност за успешно лекување на заболувањето, дека гарантира дека се исполнети законските предуслови за упатување на осигуреникот на лекување во странство и за тоа дека предложеното лекување или примањето на предложената терапија е медицина базирана на докази. Со вклучувањето на сите тие податоци во образецот, ќе се овозможи попрецизно утврдување на здравствента состојба на лицето што се упатува на лекување во странство, со што ќе се овозможи постапката да се спроведе побрзо и поекономично а лекарските комисии за лекување во странство на Фондот да можат да донесат оценка и мислење во покус рок.*

 *По објаснувањето и кусата дискусија што следеше, Управниот одбор едногласно ја донесе предложената*

***Одлука***

***за изменување на Одлуката за утврдување на обрасците предвидени во Правилникот за начинот на користење на здравствени услуги на осигурените лица во странство***

*со која се утврди новиот образец на Предлогот за упатување на лекување во странство.*

***ТОЧКА 9 -*** *Предлог за донесување Правилник за изменување и дополнување на Правилникот за критериумите за склучување на договори и начинот на плаќање на здравствените услуги на приватните здравствени установи кои вршат болничка здравствена заштита*

*Во рамките на точката 9 на дневниот ред, Управниот одбор, врз основа на работниот материјал за седницата, без дискусија, едногласно го донесе предложениот*

***Правилник***

***за изменување и дополнување на Правилникот за критериумите за склучување на договори и начинот на плаќање на здравствените услуги на приватните здравствени установи кои вршат болничка здравствена заштита***

*со кој почетокот на примената на правилникот донесен на 24 декември 2021 година се одложи за 1 јануари 2023 година. Причина за одложување на примената е што министерот за здравство даде согласност на правилникот на 16 август 2022 година, по што тој е објавен во Службен весник на 29 август 2022 година, поради што е потребно повеќе време за подготвување на здравствените установи за негово применување.*

***ТОЧКА 10 -*** *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала*

*Во рамките на оваа точка од дневниот ред, Управниот одбор согласно членот 11, став 3 и 4 на Правилникот за индикациите за остварување на право на ортопедски и други помагала, одлучуваше во врска со поднесените пријави за склучување на договор, односно анекс на договор за ортопедски и други помагала.*

*По кусото објаснување на директорката Филиповска Грашкоска, во кое наведе дека Комисијата за ортопедски и други помагала на Фондот ги анализирала поднесените пријави и го подготвила предлогот, Управниот одбор без дискусија едногласно донесе*

***Одлука***

***за склучување на договор за издавање на ортопедски и други помагала***

*со која се одлучи за склучување на договор со една здравствена установа, и*

***Одлука***

***за склучување на анекс на договор за издавање на ортопедски и други помагала***

*со која се одлучи за склучување на анекс на договор со една ортопедска куќа.*

***ТОЧКА 11 -*** *Разгледување на Извештајот од финансиски контроли на јавни здравствени установи за периодот од 1.1.2021 до 31.12.2021 година*

*Во рамките на точката 11,**Управниот одбор се запозна со**Извештајот од финансиски контроли на јавни здравствени установи за периодот од 1.1.2021 до 31.12.2021 година, како материјал од информативен карактер. Извештајот го објасни Миле Сугарев.*

*Потоа следеше куса дискусија на членовите на Управниот одбор која заврши со едногласно усвојување на Извештајот.*

*Во врска со оваа точка од дневниот ред Управниот одбор не донесе посебни одлуки или заклучоци.*

***ТОЧКА 12 -*** *Предлог за дополнување на Планот за јавни набавки за 2022 година на Фондот за здравствено осигурување на Република Северна Македонија*

*Директорката Филиповска Грашкоска објасни дека, како што е евидентно и од работните материјали, предлогот се однесува на вклучување на нова постапка за јавна набавка на електрична енергија во Планот за јавни набавки за 2022 година, втора за оваа година. Потребата од нова постапка, се наметна поради тоа што договорот со носителот на набавката од првата постапка, беше вредносно исцрпен пред истекот на рокот за кој беше склучен. До тоа дојде како резултат на значително зголемените цени на електричната енергија во текот на годината. За вклучување на втора постапка за јавна набавка на електрична енергија во Планот за оваа година, добивме одобрение за пренамена на средства од други ставки од Министерството за финансии.*

*По објаснувањето, Управниот одбор едногласно ја донесе предложената*

***Одлука***

***за изменување и дополнување на Планот за јавни набавки за 2022 година на Фондот за здравствено осигурување на Република Северна Македонија***

*Бидејќи не беа дадени предлози за разгледување под точката 13 – Разно, со разгледувањето на точката 12, дневниот ред на седницата беше исцрпен и Управниот одбор во 17.00 часот заврши со работата на Сто дваесет и шестата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

***D-r Arben Lab*ё*nishta***